નવીદિલ્હી : ડુંગળીની કિંમતને લઇને આમ આદમી પાર્ટીની સરકાર ઉપર મોટા ભ્રષ્ટાચારનો આક્ષેપ કરવામાં આવતા ખળભળાટ મચી ગયો છે. ડુંગળીના મુદ્દા ઉપર મુખ્યમંત્રી અરવિંદ કેજરીવાલના નેતૃત્વમાં દિલ્હી સરકાર ભીંસમાં આવી ગઈ છે. સરકાર પર ડુંગળી ખરીદી વેચાણમાં ગેરરીતિ આચરવાનો આક્ષેપ કરવામાં આવ્યો છે. નાસિકની સ્મોલ ફાર્મર્સ એગ્રી બિઝનેસ કન્સોલ્ટિયમ સંસ્થા પાસેથી આરટીઆઈ હેઠળ મળેલી માહિતીમાં ઘણી ચોંકાવનારી વિગત સપાટી ઉપર આવી છે.